Document ID: 32012R0170

REGOLAMENT TA' IMPLIMENTAZZJONI TAL-KUNSILL (UE) Nru 170/2012
tat-28 ta' Frar 2012
li jimplimenta l-Artikolu 8a(1) tar-Regolament (KE) Nru 765/2006 dwar miżuri restrittivi rigward il-Bjelorussja
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea,
Wara li kkunsidra r-Regolament tal-Kunsill (KE) Nru 765/2006 (1), u b'mod partikolari l-Artikolu 8a(1) tiegħu,
Billi:
(1)
Fit-18 ta' Mejju 2006, il-Kunsill adotta r-Regolament (KE) Nru 765/2006.
(2)
Minħabba l-gravità tas-sitwazzjoni fil-Bjelorussja, għandhom jiġu inklużi ċerti persuni u fil-lista ta' persuni fiżiċi u ġuridiċi, entitajiet u korpi soġġetti għall-miżuri restrittivi kif imniżżel fl-Anness IB għar-Regolament (KE) Nru 765/2006.
(3)
L-informazzjoni relatata ma' persuni fuq il-lista fl-Anness IA għar-Regolament (KE) Nru 765/2006 għandha tiġi aġġornata.
(4)
L-Annessi IA u IB għar-Regolament (KE) Nru 765/2006 għandhom jiġu emendati kif meħtieġ,
ADOTTA DAN IR-REGOLAMENT:
Artikolu 1
Fl-Anness IA għar-Regolament (KE) Nru 765/2006, l-entrati għall-persuni li ġejjin:
1.
Khadanevich, Aliaksandr Alyaksandrauvich
2.
Pykina, Natallia
3.
Saikouski, Uladzimir
4.
Chubkavets, Kiril
5.
Khrobastau, Uladzimir Ivanavich
6.
Shylko, Alena Mikalaeuna
7.
Stsiapurka, Uladzimir Mikhailavich
għandhom jindiblu bl-entrati mniżżla fl-Anness I għal dan ir-Regolament.
Artikolu 2
It-test fl-Anness IB tar-Regolament (KE) Nru765/2006 għandu jiġi sostitwit bit-test stabbilit fl-Anness II għal dan ir-Regolament.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-28 ta’ Frar 2012.

Labels: 18
11
19
5